Malai

Malai (, serapan  pinjaman kata Sanskrit माला mālā "sebarang benda dirajut, diikat bersama") atau bunga malai adalah karangan bunga yang dirajut dan dipakaikan seakan kalung pada kepala atau leher seseorang. Malai dipakai sebagai perhiasan baik dalam tujuan tertentu seperti menyambut tetamu, keraian besar, perkahwinan mahupun sebagai barangan dalam upacara adat atau agama tertentu.

 Pengarangan 
Pelbagai jenis bunga baik yang berbau wangi mahupun tidak wangi digunakan untuk mengarang malai ini bahkan juga daun jenis pokok tertentu. Beberapa bunga yang popular sebagai pilihan termasuk:

 melati
 cempaka
 teratai
 pecah periuk
 anis
 kekwa
 mawar
 bunga raya
 susun kelapa

 Pengunaan 
Pada awalnya, malai bunga digunakan untuk tujuan hiasan (termasuk dipakaikan pada sanggul) dan menaikkan bauan semata-mata. Malai-malai ini sering digantung menghiasi pintu rumah dan bangunan.

 Dalam acara adat 
Malai dipakaikan dalam acara sadangku yang meraikan anak-anak perempuan yang pertama kali baligh dalam kalangan masyarakat Chetty; malai (atau konda malai) ini dipersembahkan bapa saudara anak diraikan kepada ahli keluarga perempuan yang memakaikan pada sanggul si anak mudi ini.

Ia juga dipakaikan semasa majlis perkahwinan baik dalam kalangan orang Tamil dan Chetty di mana para pengantin saling bertukaran dan memakaikan bunga malai sesama mereka sebagai tanda penyatuan hidup mereka berdua yang penuh restu.

 Dalam acara agama 
Kalungan malai adakala dipakaikan pada berhala-berhala dewa-dewi yang disembah dalam kuil orang Hindu, bunga melur yang paling diutamakan dalam pengarangan malai suci ini. Malai bunga atau daun tertentu dikarang menurut sifat betara yang berkaitan: bunga raya dikaitkan dengan Kali, datura dikaitkan dengan Siwa, teratai untuk Brahma, Wisnu dan Lakshmi dan sebagainya.

 Rujukan